**UPUTE O PRIJAVI I SUDJELOVANJU**

1. Temeljem Kalendara natjecanja za 2015. godinu, Hrvatski veslački savez, Veslački savez dalmacije, Veslački savez Zagreba i Veslački klub Neretvanski gusar iz Metkovića, organiziraju 1. finale *Hrvatskog veslačkog kupa.*
2. Kup će se održati u subotu, 4. srpnja 2015. godine u Metkoviću.
3. Pravo nastupa stječu posade tri prvoplasirana kluba u pojedinoj kategoriji i disciplini u ukupnom poretku Kupa „Miljenko Finderle“ i Kupa VSD-a. U koliko jedan od prva tri plasirana kluba pojedinog kupa odustane od discipline u kojoj ima pravo nastupa OO kupova mogu prijaviti u toj disciplini prvi sljedeći plasirani klub.
4. Da bi se pojedina disciplina održala, u toj disciplini moraju nastupiti najmanje tri posade uz uvjet da je najmanje jedna predstavnik jednog od dvaju kupova.
5. Veslači i veslačice juniori i seniori, natječu se na stazi dužine do 2000 metara (ne manje od 1000m), veslači kadeti natječu se na stazi dužine do1000 metara (ne manje od 500 m).
6. Posade prijavljuju Organizacijski odbori kupova koji su uz prijave natjecanja obvezni dostaviti ime delegata. Delegat mora posjedovati punomoć kupa koji zastupa. Sastanak Regatnog odbora s delegatima kupova održat će se u subotu, 4. srpnja 2015. godine dva sata prije početka natjecanja.
7. Za osvojena prva tri mjesta veslačima će biti podijeljene zlatne, srebrene i brončane medalje.
8. Klubovi će se bodovati osnovom poretka pojedinih disciplina u kojima nastupa na način da se za prvo (1.) mjesto dobiva šest (6) bodova, pa tako aritmetičkim nizom, za šesto (6.) mjesto dobiva jedan (1) bod. Utrke u osmercima ne ulaze u bodovanje klubova.
9. Osnovom poretka u ukupnom bodovanju klubovima će se dodijeliti pehar. U slučaju istog broja bodova dva ili više klubova viši plasman ostvaruje klub s više osvojenih prvih, i/ili drugih, i/ili trećih, i/ili …. mjesta.
10. Klubu s najviše bodova dodijeliti će se prijelazni pehar za ukupnog pobjednika HVK te godine.
11. Veslači nastupaju u propisanim klupskim dresovima.
12. Pojedini veslač smije nastupiti u samo jednoj disciplini i u osmercu. Utrke osmerca za JMA čine odabrani veslači iz svakog kupa koji sudjeluju u nekoj od utrka Finala kupa.
13. Posade prilikom izlaska na start moraju imati brojeve svojih pruga na čamcu. Brojevi za čamce moći će se i iznajmiti uz kauciju.
14. Sudačku službu organizira HVS sudačko povjerenstvo.
15. Službu spašavanja i zdravstvenu službu osigurava organizator.
16. Organizator osigurava jedan obrok za sve sudionike. Ostale troškove natjecanja snose sudionici sami.
17. Prijavnina nema.
18. Svi sudionici u natjecanju moraju biti osigurani pri matičnom klubu, znati plivati i biti liječnički pregledani. Svi sudionici u natjecanju sudjeluju o vlastitom riziku. Organizator, njegovi suradnici i opunomoćenici ne prihvaćaju nikakvu odgovornost za bilo kakav gubitak, štetu, ozljedu ili nezgodu nastalu iz bilo kojeg razloga.
19. Prijave za natjecanje moraju biti dostavljene u tajništvo HVS-a u pisanom obliku najkasnije do utorka 23. lipnja 2015. godine elektroničkom poštom na **e-mail:** **hvs@inet.hr**. Naknadne prijave neće se uzeti u obzir.
20. Stanje prijava i ostale potrebne informacije OO kupova i klubovi će dobiti u najkraćem mogućem roku.
21. Organizator pridržava pravo prilagođavanja satnice ovisno o broju prijavljenih posada, vremenskih uvjeta tijekom održavanja natjecanja i drugih okolnosti.
22. Za sve ostale informacije izvolite se obratiti tajništvu Hrvatskog veslačkog saveza na

**tel/fax: 01 30 12 350**

Uz športski pozdrav, Povjerenstvo za organizaciju natjecanja

***HVS*** Hrvatski veslački savez 1. finale Hrvatskog veslačkog kupa, Metković 2014.